
LĪGUMS Nr. _____________ (Projekts)
[bookmark: _Hlk71277248]par Oncotype DX Breast Recurrence Score® ģenētisko analīžu veikšanu pilotprojekta ietvaros

Rīgā
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru saskaņā ar statūtiem pārstāv valdes priekšsēdētājs Normunds Staņēvičs, valdes loceklis Kaspars Plūme, valdes loceklis Haralds Plaudis un valdes loceklis Vadims Beļuns, no vienas puses, un
___________________, reģistrācijas Nr. _________________, juridiskā adrese ____________________ (turpmāk – Izpildītājs), kuru saskaņā ar ___________ pārstāv _____________________, no otras puses,
abi kopā turpmāk – Puses, katrs atsevišķi – Puse, 
pamatojoties uz Pasūtītāja rīkotās cenu aptaujas „Oncotype DX Breast Recurrence Score® ģenētisko analīžu veikšana pilotprojekta ietvaros”, id. Nr. CA/2024/6ANM (turpmāk – Iepirkums) rezultātiem, noslēdz šādu līgumu (turpmāk – Līgums):
(Iepirkums veikts saskaņā ar Publisko iepirkumu likuma 10. panta 2. daļu, pilotprojekta Nr.21 “Jaunu molekulāri ģenētisko diagnostikas metožu ieviešana personalizētai krūts vēža pacientu ārstēšanai Latvijā” ietvaros (20.09.2024. īstenošanas līgums Nr. NVD-9/84-2024), finansējuma avots - Atveseļošanās un noturības mehānisma (ANM) plāna līdzekļi)
1. Līguma priekšmets
Izpildītājs apņemas nodrošināt Oncotype DX Breast Recurrence Score® ģenētisko analīžu veikšanu pilotprojekta ietvaros saskaņā ar Līguma noteikumiem (tai skaitā Līguma pielikumu Nr. 1 „Tehniskā specifikācija” un pielikumu Nr. 2 „Finanšu piedāvājums”) turpmāk – Pakalpojums. 
2. Līguma summa un norēķinu kārtība
2.1. Līguma summa ir līdz _____________  euro (_____euro un __ centi) bez pievienotās vērtības nodokļa (turpmāk – PVN). Atbilstoši normatīvajos aktos noteiktajam ar PVN neapliekams darījums.
2.2. Pasūtītājs veic samaksu Izpildītājam par sniegto Pakalpojumu atbilstoši sniegtā Pakalpojuma apjomam un Līguma pielikumā Nr. 2 „Finanšu piedāvājums” norādītajām cenām.
2.3. Līguma pielikumā Nr. 2 norādītajās cenās ietilpst Pakalpojuma sniegšana atbilstoši Līguma noteikumiem, tai skaitā analīžu cena, analizējamā parauga savākšana/paņemšana no Pasūtītāja un tā nogādāšana uz Exact Science Corporation meitas uzņēmumu GENOMIC HEALTH, INC. (turpmāk – Analīžu veikšanas vieta), personāla un transporta izmaksas, nodokļi, kā arī visas citas izmaksas, kuras var rasties Izpildītājam, izpildot līgumsaistības. Pasūtītājam nav pienākums veikt nekādus citus papildu maksājumus.
2.4. Pasūtītājs veic samaksu Izpildītājam 30 (trīsdesmit) dienu laikā no attiecīgā nodošanas-pieņemšanas akta abpusējas parakstīšanas un Izpildītāja rēķina saņemšanas brīža. Samaksu Pasūtītājs veic ar pārskaitījumu uz Līgumā norādīto Izpildītāja bankas kontu. 
2.5. Rēķinā Izpildītājs norāda Līguma numuru un iekļauj atsauci uz projektu – “pilotprojekts Nr.21, 20.09.2024. īstenošanas līgums Nr. NVD-9/84-2024”, kā arī norāda iepriekšējā mēnesī veikto analīžu skaitu un cenu atbilstoši Līguma pielikumam Nr.1. Rēķins tiek sagatavots elektroniskā formā, un tas ir derīgs bez paraksta un zīmoga. Rēķins tiek nosūtīts uz Pasūtītāja elektroniskā pasta adresi: rekini@aslimnica.lv. 
2.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
3. Pakalpojuma sniegšanas un pieņemšanas kārtība
3.1. Izpildītājs sniedz Pasūtītājam Pakalpojumu saskaņā ar Līguma noteikumiem (tai skaitā Līguma pielikumu Nr. 1 „Tehniskā specifikācija” un pielikumu Nr. 2 „Finanšu piedāvājums”).
3.2. Izpildītājs sniedz Pakalpojumu pēc Pasūtītāja pieprasījuma. Pasūtītājs pieprasījumu par nepieciešamo analizējamo paraugu nosūtīšanas komplektu piegādi, kā arī pieprasījumu par ierašanos analizējamā parauga saņemšanai nosūta uz Līguma 11.1.2. punktā noteikto Izpildītāja elektroniskā pasta adresi.
3.3. Izpildītājs ne vēlāk kā vienas darba dienas laikā no attiecīgā Līguma 3.2. punktā noteiktā Pasūtītāja pieprasījuma saņemšanas brīža nosūta uz Līguma 11.1.1. punktā noteikto Pasūtītāja elektroniskā pasta adresi apstiprinājumu par Pasūtītāja attiecīgā pieprasījuma saņemšanu.
3.4. Izpildītājam ir jāpiegādā Pasūtītājam pieprasītie analizējamo paraugu nosūtīšanas komplekti, kā arī jāierodas pie Pasūtītāja analizējamā parauga saņemšanai 3 (trīs) darba dienu laikā no attiecīgā Līguma 3.2. punktā noteiktā Pasūtītāja pieprasījuma saņemšanas brīža. 
3.5. Izpildītājs, saņemot analizējamo paraugu no Pasūtītāja, aizpilda apliecinājumu par parauga saņemšanu. Viens apliecinājuma eksemplārs paliek Pasūtītājam, bet otrs Izpildītājam.
3.6. Izpildītājs nodrošina no Pasūtītāja saņemto analizējamo paraugu apstrādi un nogādāšanu uz Analīžu veikšanas vietu, ievērojot Exact Sciences Corporation noteiktos nosacījumus.
3.7. Izpildītājs nodrošina Pasūtītājam pieeju veikto analīžu rezultātiem 3 (trīs) darba dienu laikā no brīža, kad ir pabeigta laboratoriskā testēšana un rezultāts ir pieejams Analīžu veikšanas vietas informācijas sistēmā. 
3.8. Izpildītājs līdz katra mēneša 5. datumam iesniedz Pasūtītājam parakstīšanai nodošanas-pieņemšanas aktu par iepriekšējā mēnesī sniegtajiem Pakalpojumiem. Ja Pakalpojums sniegts atbilstoši Līguma noteikumiem, Pasūtītājs paraksta Izpildītāja iesniegto nodošanas-pieņemšanas aktu. Abpusēji parakstīts nodošanas-pieņemšanas akts ir pamats Izpildītāja rēķina izrakstīšanai un iesniegšanai Pasūtītājam.
3.9. Pasūtītājs ir tiesīgs atteikties no nodošanas-pieņemšanas akta parakstīšanas un rēķina apmaksas, ja Pakalpojums sniegts neatbilstoši Līguma noteikumiem. Šādā gadījumā Pasūtītājs iesniedz Izpildītājam motivētu pretenziju, nosūtot to uz Līguma 11.1.2. punktā norādīto Izpildītāja elektroniskā pasta adresi. 


4. Izpildītāja pienākumi un tiesības
4.1. Izpildītāja pienākumi:
4.1.1. sniegt Pakalpojumu kvalitatīvi, saskaņā ar Līguma noteikumiem (tai skaitā Līguma pielikumu Nr. 1 „Tehniskā specifikācija” un pielikumu Nr. 2 „Finanšu piedāvājums”);
4.1.2. nodrošināt Pasūtītājam pasūtījumu veidlapas, kā arī analizējamo paraugu sagatavošanas instrukcijas;
4.1.3. saskaņot ar Līguma 11.1.1. punktā norādīto Pasūtītāja atbildīgo personu Izpildītāja ierašanās laikus pie Pasūtītāja;
4.1.4. nekavējoties sniegt Pasūtītājam informāciju par jebkuriem apstākļiem, kas kavē vai padara par neiespējamu Līguma saistību izpildi;
4.1.5. pildīt citus no Līguma noteikumiem izrietošus pienākumus.
4.2. Izpildītāja tiesības:
4.2.1. saņemt no Pasūtītāja tā rīcībā esošu informāciju, kas nepieciešama Pakalpojuma sniegšanai;
4.2.2. par kvalitatīvi un atbilstoši Līguma noteikumam sniegtu Pakalpojumu saņemt Līgumā noteikto samaksu;
4.2.3. Līgumā noteiktos gadījumos saņemt no Pasūtītāja līgumsodu.
5. Pasūtītāja pienākumi un tiesības
5.1.  Pasūtītāja pienākumi:
5.1.1. sniegt Izpildītājam Pasūtītāja rīcībā esošu informāciju, kas nepieciešama Pakalpojuma izpildei;
5.1.2. nodrošināt ārstniecības personāla aizpildītu pasūtījuma formas un histopatoloģiskā slēdziena/ziņojuma iesniegšanu Izpildītājam;
5.1.3. nodrošināt, ka analizējamā parauga - audzēja audi fiksēti ar formalīnu un iestrādāti parafīna blokā (FFPE blokā);
5.1.4. nodrošināt, ka nododot analizējamos paraugus Izpildītājam, tiek pievienotas pacientu piekrišanas formas;
5.1.5. [bookmark: _GoBack]Līgumā noteiktā kārtībā un termiņā veikt samaksu Izpildītājam par kvalitatīvi  un atbilstoši Līguma noteikumiem sniegtu Pakalpojumu.
5.2.  Pasūtītāja tiesības:
5.2.1. saņemt informāciju no Izpildītāja par Pakalpojuma izpildes gaitu un citiem Līguma izpildes jautājumiem;
5.2.2. nepieņemt un neapmaksāt neatbilstoši Līguma noteikumiem sniegtu Pakalpojumu;
5.2.3. Līgumā noteiktos gadījumos saņemt no Izpildītāja līgumsodu.
6. Pušu atbildība un domstarpību risināšanas kārtība
6.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
6.2. Ja Pasūtītājs kavē Līgumā noteikto samaksas termiņu, Izpildītājs ir tiesīgs pieprasīt no Pasūtītāja līgumsodu 0,1 % (nulle, komats, viens procents) apmērā no neapmaksātās summas par katru nokavēto dienu, bet ne vairāk kā 10% (desmit procenti) apmērā no neapmaksātās summas. 
6.3. Ja Izpildītājs kavē Līguma 3.3., 3.4. vai 3.7. punktā noteikto termiņu, Pasūtītājs ir tiesīgs pieprasīt no Izpildītāja līgumsodu 0,1 % (nulle, komats, viens procents) apmērā no Līguma summas par katru nokavēto dienu, bet ne vairāk kā 10% (desmit procenti) apmērā no Līguma summas.
6.4. Līgumā noteikto līgumsodu apmaksa tiek veikta 30 (trīsdesmit) dienu laikā pēc attiecīgās Puses rēķina par līgumsoda pieprasīšanu saņemšanas. Pasūtītājs ir tiesīgs ieturēt attiecīgā līgumsoda summu savstarpēja ieskaita veidā. 
6.5. Līgumsoda un zaudējumu atlīdzības samaksa neatbrīvo vainīgo Pusi no pienākuma izpildīt Līgumā noteiktās saistības, ja vien no Līguma noteikumiem neizriet citādi.
6.6. Visas domstarpības un strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu veidā. Ja Puses nepanāk vienošanos sarunu veidā, strīdi Latvijas Republikas normatīvajos aktos noteiktajā kārtībā tiek izskatīti Latvijas Republikas tiesā.
7. Konfidencialitāte 
7.1. Jebkura informācija, ko Puses viena otrai sniedz šī Līguma ietvaros vai ko Puses iegūst, pildot Līguma nosacījumus, uzskatāma par konfidenciālu, ja vien informācijas sniedzējs nenosaka pretēji. Informācijas konfidencialitātes noteikumi ir spēkā bez termiņa ierobežojumiem, tostarp Līgumam zaudējot spēku.
7.2. Puses savstarpēji nodrošina Līguma izpildes laikā iegūtās informācijas konfidencialitāti un izmantošanu tikai Līguma izpildes vajadzībām.
7.3. Puses apņemas saglabāt konfidencialitāti un bez otras Puses rakstveida atļaujas nenodot un neizpaust trešajām personām informāciju, ko Puses iesniegušas otrai Pusei saistībā ar šī Līguma izpildi (neatkarīgi no tā, vai minētā informācija ir iesniegta šī Līguma darbības laikā vai pēc tā izbeigšanās) vai kura Pusei bija pieejama Līguma izpildes laikā. Konfidencialitātes ierobežojumi neattiecas uz gadījumiem, kad informācijas izpaušana ir pamatota ar tiesību normu vai ir publiski pieejama.
8. Personas datu aizsardzība
8.1. Puses savstarpēji nodrošina fizisku personas datu aizsardzības prasību ievērošanu atbilstoši Eiropas Parlamenta un Padomes 2016. gada 27. aprīļa Regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām.
8.2. Izpildītājs, sniedzot Pakalpojumu, nodrošina normatīvajos aktos noteikto fizisko personu datu aizsardzības obligāto tehnisko un organizatorisko prasību izpildi.
8.3. Izpildītājs apstrādā fizisko personu datus tikai fizisko personu datu apstrādes mērķim, nepārsniedzot Līguma izpildei nepieciešamo fizisko personu datu apstrādes apjomu un intensitāti. Jebkāda no Pasūtītāja saņemto fizisko personu datu apstrāde citiem mērķiem, kā vien tiem, kas ir paredzēti Līguma izpildei, ir aizliegta bez Pasūtītāja rakstveida piekrišanas saņemšanas.
8.4. Izpildītājs apņemas Līguma izpildes laikā un pēc Līguma termiņa beigām neizpaust trešajām personām nekādu Līguma izpildes laikā iegūto fizisko personu datus saturošo informāciju. Minētais pienākums attiecas arī uz Izpildītāja darbiniekiem. Izpildītājs nodrošina, ka tā darbinieki paraksta attiecīgus saistību rakstus par šajā Līgumā noteikto konfidencialitātes prasību izpildi (ja vien šīs prasības jau nav iekļautas Izpildītāja darbinieku darba līgumos).
8.5. Pēc Pasūtītāja pieprasījuma Izpildītājs sniedz Pasūtītājam visu informāciju par fizisko personu datu apstrādi un fizisko personu datu apstrādes līdzekļiem, ko Līguma izpildes ietvaros ir veicis vai izmantojis Izpildītājs.
8.6. Izpildītājs īsteno fizisko personu datu obligāto tehnisko aizsardzību ar fiziskiem un loģiskiem aizsardzības līdzekļiem, tai skaitā nodrošinot tikai pilnvarotu personu piekļūšanu pie tehniskajiem resursiem, kas tiek izmantoti fizisko personu datu apstrādei un aizsardzībai.
8.7. Izpildītājam Līguma izpildes laikā ir aizliegts piesaistīt apakšuzņēmējus Pasūtītāja fizisko datu apstrādei bez Pasūtītāja rakstveida saskaņojuma saņemšanas.
8.8. Pasūtītājam ir tiesības bez iepriekšēja brīdinājuma uzdod Izpildītājam apturēt fizisko personu datu apstrādi, ja tam rodas šaubas par fizisko personu datu apstrādes atbilstību normatīvo aktu prasībām. Šāds Pasūtītāja rīkojums no Izpildītāja puses ir izpildāms nekavējoties.
8.9. Izpildītājs, tiklīdz tam kļuvis zināms personas datu aizsardzības pārkāpums, bez nepamatotas kavēšanās, bet ne vēlāk kā 24 stundu laikā no pārkāpuma fiksēšanas brīža, paziņo par to Pasūtītājam.
8.10. Izpildītājs pēc Pakalpojuma izpildes pabeigšanas atbilstoši Pasūtītāja norādījumiem dzēš (iznīcina) vai atdod Pasūtītājam visu fizisko personu datus saturošo informāciju, ja vien tā nav jāglabā saskaņā ar spēkā esošajiem normatīvajiem aktiem.
8.11. Izpildītājs apņemas kompensēt Pasūtītājam visus zaudējumus, kas radušies saistībā ar fizisko personu datu apstrādes pārkāpumiem, ja šie pārkāpumi ir radušies Izpildītāja darbības vai bezdarbības rezultātā.
9. Līguma darbības termiņš, Līguma grozīšanas un izbeigšanas kārtība
9.1. Līgums stājas spēkā tā abpusējas parakstīšanas brīdī un ir spēkā līdz 2026. gada 31. martam vai līdz Līguma 2.1. punktā noteiktās Līguma summas izlietojumam atkarībā no tā, kurš nosacījums iestājas pirmais.
9.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
9.3. Pasūtītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Izpildītājam, ja:
9.3.1. Izpildītājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
9.3.2. pret Izpildītāju ir uzsākta maksātnespējas procedūra, vai tā darbība ir apturēta;
9.3.3. Izpildītājs atsakās sniegt Pakalpojumu vai sniedz Pakalpojumu neatbilstoši Līguma noteikumiem;
9.3.4. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
9.4. Izpildītājam ir tiesības izbeigt šī Līguma darbību, 10 (desmit) dienas iepriekš rakstiski paziņojot Pasūtītājam, ja Pasūtītājs kavē rēķinu apmaksu ilgāk par 30 (trīsdesmit) dienām.
9.5. Puses, rakstiski vienojoties, ir tiesīgas veikt grozījumus Līgumā. Visi Līguma pielikumi, kā arī visas šī Līguma ietvaros rakstiski noformētās un Pušu parakstītās izmaiņas, grozījumi un papildinājumi, Pušu norunas, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu parakstīti.
10. Nepārvaramas vara 
10.1. [bookmark: OLE_LINK1][bookmark: OLE_LINK2]Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas, vai slimības karantīnas ierobežojumi, kas izraisījuši Līguma izpildes ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
10.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
10.3. Ja nepārvaramas varas apstākļu dēļ Līgums nav izpildāms ilgāk par vienu mēnesi, katrai no Pusēm ir tiesības vienpusēji izbeigt Līgumu, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.
11. Citi noteikumi 
11.1.  Atbildīgās personas šī Līguma darbības laikā:
11.1.1. no Pasūtītāja puses: pilnvarota komunikācijai ar Izpildītāju, šī Līguma izpildes uzraudzības veikšanai, nodošanas-pieņemšanas akta, pretenzijas parakstīšanai un citu ar Līguma izpildi saistītu darbību nodrošināšanai: ________________, tālr. ____________, e-pasts ______________________; 
11.1.2. [bookmark: _heading=h.1i6vfkrxlche]No Izpildītāja puses: pilnvarots komunikācijai ar Pasūtītāju, šī Līguma izpildes uzraudzības veikšanai, nodošanas-pieņemšanas akta parakstīšanai un citu ar Līguma izpildi saistītu darbību nodrošināšanai: ___________ , tālr. _____________, e-pasts: ________________. 
11.2. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
11.3. Pušu reorganizācija nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Puses saistību pārņēmējam. 
11.4. Saistības izriet no Līguma un strīda gadījumā risināmas saskaņā ar šo Līgumu un Latvijas Republikā spēkā esošajiem normatīvajiem aktiem.
11.5. Izpildītājs nevar nodot Līguma saistību izpildi trešajām personām bez Pasūtītāja iepriekšējas rakstiskas piekrišanas.
11.6. Ja kādai no Pusēm tiek mainīta atrašanās vieta, banku rekvizīti, par Līguma izpildi atbildīgās personas vai to kontaktinformācija, tad tā piecu darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
11.7. Līgums sagatavots uz _________ lapām un parakstīts ar drošu elektronisko parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums un tā pielikumi elektroniskā formātā. Līgumam pievienoti šādi pielikumi: Pielikums Nr.1 „Tehniskā specifikācija” uz __ lapām un Pielikums Nr.2 „Finanšu piedāvājums” viena xlsx. datne.
	
Pušu rekvizīti

	


  Pasūtītājs:			        			Izpildītājs:
	SIA „Rīgas Austrumu klīniskā 
universitātes slimnīca”
Reģ. Nr. 40003951628
Juridiskā adrese: Hipokrāta ielā 2, Rīgā, 
LV-1079
Oficiālā elektroniskā adrese: _DEFAULT@40003951628
Banka: Valsts kase
Bankas kods: TRELLV22
Konta Nr. LV19TREL990565402400B

________________________________
N. Staņēvičs ________________________________
K. Plūme
________________________________
H. Plaudis
________________________________
V. Beļuns

